**Le Mans-ban mutatkozik be az új Ford Mustang GT3**

* A Ford Performance kiterjeszti kapcsolatát régi partnereivel, a Multimatic-tal és az M-Sporttal a Mustang GT3 és annak Coyote-alapú V8-as motorjának gyártásához
* A Proton Competition lesz az első ügyfélcsapat, amely hivatalosan is bejelentette szándékát, hogy részt kíván venni a Mustangban a 2024-es Endurance VB-n és a 2024-es Le Mans-i 24 órás versenyen.

**Le Mans 2023. június 9**. – A világ legismertebb sportautója a világ legikonikusabb állóképességi versenyén fog versenyzni, miközben a Ford Mustang GT3 ringbe száll a 2024-es LeMans-i 24 órás versenyen. A Ford a hétvégén LeMansban hivatalosan is bemutatta a Mustang GT3-at, a klasszikus pályautó és ikonikus sportautó keverékét. A várva várt új Ford Mustang GT3 versenyautó június 9-én 13:00 órakor mutatkozott be a vállalat standján Le Mans-ban, a Village des Constructeurs-ben.

A Ford Mustang hivatalosan is ringbe száll a GT3 kategóriában egy új Mustang Dark Horse alapú versenyautóval, amely 2024-től lesz látható a globális versenyben.

A Mustang GT3 merész, izgalmas egyedi verseny arculattal, és a neves motorsport tervező Troy Lee által megálmodott Ford Performance logóval büszkélkedhet.

A 2024-es SRO, IMSA és WEC bajnokságokon egyaránt rajthoz álló új Mustang fejlesztésében a Multimatic Motorsports is fontos részt vállalt. A WEC-ben és Le Mans-ban egy privát csapat, a Proton Competition fog versenyezni az autóval, derült ki a sajtóbejelentésből.

**Friss márka új logó**

A bejelentéssel egy időben a Ford bemutatta a megújult, globális Ford Performance márkát – egy letisztultabb logót, mely mostantól minden versenyjárművén megjelenik. Ez a kifejező új identitás segít, hogy a Ford Performance-t a Ford sport életmódmárkájává tegye.

A Ford Performance e projekt kapcsán bővítette együttműködését két régi partnerével, a Multimatic-kal és az M-Sport-tal. A Multimatic korábban részt vett az ikonikus Ford GT verenyprogramjában, ezentúl pedig a Mustang GT3 tervezésében és építésében működik majd közre, míg a rali világbajnokságok régi partnere, az M-Sport szereli majd össze a Ford Performance által fejlesztett 5.4 literes Coyote V8 motorokat.

A Mustang GT3 versenyautó testreszabott, rövid-hosszú karú felfüggesztéssel, hátulra szerelt sebességváltóval, szénszálas karosszériaelemekkel, valamint egyedi GT3 aero csomaggal érkezik.

Mielőtt Le Mansban elindulna, a Mustang GT3 a világ különböző GT3 sorozataiban versenyez majd.

A bejelentés szerint az első Mustnag GT3-mal versenyző csapat a német Proton lesz. A csapat a FIA Endurance világbajnokságban fog versenyezni 2024-től.

A Ford Performance két autóból álló gyári versenyprogramot is indít a Mustnag GT3-mal az IMSA GTD Pro osztáláyban. Ezt a csapatot a Multimatic Motorsports fogja managelni, és a 2024-es Daytonai Rolex 24-en lesznek először láthatóak.

# # #

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. A vállalat mindezt három, vásárlóközpontú üzletágon keresztül biztosítja: az egyik az ikonikus belsőégésű motoros és hibrid hajtású járműveket tervező Ford Blue, a másik a forrdalmian újszerű, és szoftveres megoldásaikkal kivételes digitális élményeket biztosító EV-ket tervező Ford Model e, a harmadik pedig a Ford Pro, amely segít a céges vásárlóknak, hogy az igényeikre szabott járművek és szolgáltatások segítségével átfomálják és fellendítsék vállalkozásukat. Mindemellett a Ford mobilitási megoldásokat kínál a Ford Next révén, illetve pénzügyi szolgáltatásokat is nyújt a Ford Motor Credit Company révén. A Ford mintegy 174.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*Globális amerikai márkaként a* ***Ford*** *már több mint 100 éve az európai gazdaság és társadalom aktív szereplője; a vállalat elkötelezett a mozgás szabadsága iránt, ugyanilyen fontossággal kezelve a bolygóról és egymásról való gondoskodást is. A vállalat Model e, Ford Pro és Ford Blue üzletágainak működésével összehangolt Ford+ terv felgyorsítja a Ford európai átalakítását, hogy 2035-re megvalósulhasson a tisztán elektromos alapú, széndioxid-semleges jövő. A vállalat ezt új, előremutató elektromos járművekkel alapozza meg, amelyeket az európai autósok igényeit szem előtt tartva terveztek meg és innovatív szolgáltatásokkal támogatnak, elősegítve az emberek egymás közti kapcsolattartását, a közösségek fejlődését és a vállalkozások gyarapodását. A Ford 50 önálló európai piacon forgalmazza és szervizeli járműveit; ez a tevékenység magában foglalja a Ford Motor Credit Company, a Ford Ügyfélszolgálat és 14 gyártóüzem (nyolc saját tulajdonú vállalat és hat nem összevont közös vállalkozás) működését, négy központtal: a németországi Kölnben, a spanyolországi Valenciában, valamint vegyesvállalatainknál a romániai Krajovában és a törökországi Kocaeliben. Saját tulajdonú és összevont vegyesvállalataiban a Ford mintegy 34.000 embert, illetve a nem összevont közös vállalkozásokkal együtt mintegy 56.000 embert foglalkoztat Európában. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  2000 Szentendre Galamb J. 3. |  |
|  | Tel: +36 26 802802 |  |